O So Kozi | LekkeSlaap
O So Kozi is in Keurboomstrand geleë en bied privaat verblyf aan 2 gaste. Dis stapafstand vanaf die strand.
Dié eenheid beskik oor 'n dubbelbed en 'n privaat badkamer met 'n stort en 'n wasmasjien. Die kombuisie is ten volle toegerus en beskik oor 'n yskassie, 'n mikrogolfoond, 'n wok, 'n dubbel-kookplaat en tee- en koffiemaakgeriewe. 'n TV met sekere DStv-kanale is beskikbaar. Beskuit, koffie en tee word in die oggend voorsien en varsgebakte skons op Sondae-oggende.
O So Kozi het 'n klein binnehof met braaigeriewe en veilige parkeerplek is agter 'n geslote hek beskikbaar.
Gaste kan in die strandmeer swem of die Keurboomsrivier Natuurreservaat besoek en wandelroetes geniet. Plettenbergbaai is net 13 km weg en bied 'n verskeidenheid besienswaardighede en doendinge soos Adventure Land, verskeie bergfiets- en wandelroetes en vele meer.